[{"text_idx": "#000002", "text": "Lia frato Mato simile al Max Brod, amiko de la tuberkuloza verkisto Franz Kafka, savis la mansukripton per kiu la poeto volis paki pirojn! Mato estis la kolego de la patro de Zora, instruisto (kaj esperantisto) Vinceljak. Antau\u0306 multaj jaroj la tiam junag\u0302a Zora Vinceljak promesis al la frato ke s\u0302i esperantigos la verkon de la frue mortinta instruisto \u0110uro Sudeta. S\u0302i plenumis la promeson. Bjelovara esperantista societo eldonis la verkon okaze de sia jubilea 10a arang\u0302o Bjelovaraj sperantistoj al sia urbo. La tradukstilon poluris Lucija Borc\u030cic\u0301. Kompostis kaj prespretigis Josip Pleadin."}, {"text_idx": "#000003", "text": "Jen la fantaziplena prozo pri la vilag\u0302a junulo Mor, kiu post la malfelic\u0302a amo kun S\u030cu, la knabino el la kastelo, transformig\u0302os al lupoforma vampiro. Kun sia patro Mor vivas en la bieno de grandsinjoro, la patro de S\u030cu. Kiam la grandbienulo maldungas lin, la patro de Mor mortas kaj Mor transformig\u0302as al la arbara estaj\u0302o. S\u0302u forveturas al Davos por kuraci sian ftizon kaj de tie s\u0302i neniam revenos. (Tie s\u0302i stus povunta renkonti lecionojn de Esperanto kiel tion atestas Thomas Mann en sia verko.)"}, {"text_idx": "#000004", "text": "Malofte en la kroata literaturo la naturo kaj precipe la arbaro tiom intense vivas kiel en la c\u0302apitroj de la malfelic\u0302a \u0110uro Sudeta. La fantaziplenan kaj sentoplenan titolpag\u0302on desegnis Tina Toplak Baz\u030culic\u0301, la juna parencino de Zora Heide."}, {"text_idx": "#000005", "text": "La tradukistino persone c\u0302eestis la feston de la librolanc\u0302o en la biblioteko Petar Preradovic\u0301 en Bjelovar, la 24an de septembro 2022 (fotis Sanja Forjan Pleskina). Enkonduke Josip Pleadin parolis pri s\u0302ia neimageble ric\u0302a vivo."}, {"text_idx": "#000006", "text": "S\u0302i lernis Esperanton c\u0302e la zagrebaj fervojistoj, vivis en Danlando kun Esperanto kiel hejma lingvo kaj membris en Dana verkista asocio, translokig\u0302is al Svedio. Kiel emeritulino s\u0302i vivis en Rejkjaviko kaj en sia impona ag\u0302o kontribuas al la tradukaj valoroj de la kroata kulturo."}]